
Tisztelt teljes-ülés ! 

Méltóztassanak megbocsátani, hogy azon kiváló előadások 
után, melyekkel a leghivatottabbak, a büntető jogtudomány hazai 
corifeusai a tudományosságtól duzzadt vitorlákkal kisérték le- 
zajló századunk legnevezetesebb honi törvényhozási alkotásaink- 
nak egyikét a gyakorlatnak nyílt háborgó tengerére, én is szót 
kérek. Egyéni, ha talán nem is igazolt, de hiszem, menthető 
jogczímen teszem. 

Midőn 1891. karácsony havában ezen tudós egyesület védő 
szárnyai alatt a küzdtérre lépni szerencsém volt,* hogy kó- 

^ pességeim gyengeségét az eszme iránti lelkesedés erejével és 
önzetlenségével pótolva proselytákat toborozzak egy hadsereg 

s. részére, mely az észjog parancsainak alapján állva, a büntető 
/laatalom gyakorlása közben elkövetett sérelmekért az állam kár- 
talanítási kötelezettségének megállapítása érdekében fölvonult : 
azzal a részvétlenséggel, hogy ne mondjam bizalmatlansággal, 
találkoztam, a mely hazánkban minden oly újítással szemben 
nyilvánulni szokott, melyet sem Ausztria, sem a Németbiroda- 
lom nem ruházott föl polgárjoggal. Azóta az osztrákok megal- 
kották 1892. évi III. 16-iki törvényüket az igazolatlanul tör- 
tént elitéltetés állami kártalanításáról és ezzel ugyanaz a kérdés 
természetesen Magyarország hivatalos köreibe is nyert bebocsát- 
tatást. Távol áll tőlem kételkedni benne, hogy a már 9 evvel 
ezelőtt körvonalazott, akkor még a hazai közvéleményben elszi- 
getelt álláspontom a legcsekélyebb befolyással sem birt a szó- 
ban forgó jogintézmény honfíusítására. Csak a jogczimet akar- 
tam bemutatni, a melyen a büntető perrendtartásnak a hazai 
jogrendszerben eddig ismeretlen részének ezen tekintélyes egye- 
sületben kritikai szempontból való bemutatására vállalkoztam 

* «Az ártatlanul vizsgálati fogságba helyezettek és az ártatlanul 
elitéltek kártalanításáról.)) Jogászegyleti Értekezések, VIII. k. 10. füzet. 

és ha előadásom során az objectiv kritikának egyedül helyén 
való mértékét esetleg meghaladva olykor subjectiv, egyéni érzé- 
sek és impressiók magukkal ragadnának, akkor méltóztassanak 
mentségül azt az általános emberi gyarlóságot elfogadni, hogy 
kedvenczeinket, tartozzanak bár a physikai vagy a szellemi 
élet birodalmába, tökéleteseknek szeretjük látni és a hibákat, 
melyeket mások ejtettek rajtuk, érdemüknél súlyosabban minő- 
sítjük. 

Midőn a büntető perrendtartás érdemi rendelkezéseinek be- 
fejezéséül a XXXI. fejezetben az ártatlanul szenvedett előzetes 
letartóztatás, vizsgálati fogság és büntetés esetében tartozandó 
állami kártalanítási kötelezettség elvét törvénybe iktatta, egy 
kizárólag a materialis jog körébe tartozó kérdést vont bele a 
bűnvádi eljárási jog keretébe. Közhelyek mozgósításától tartóz- 
kodva, azt hiszem, ez alkalommal felmenteni méltóztatnak an- 
nak igazolásától, hogy a büntető hatalom gyakorlata által jogai- 
ban ártatlanul sértett egyénnek erkölcsi és anyagi kártalanításra 
vonatkozó igényével az államnak, mint a büntető hatalom keze- 
lőjének a kártalanításra való kötelessége correspondeál. Ezen 
kérdés tekintetében immár hazánkban is tételes törvény rendel- 
kezvén, az eme rendelkezések történeti előzményeit és elméleti 
hátterét képező általános vitapontok felelevenítése meg van ha- 
ladva. Annak ismételt hangsúlyozásától azonban, hogy itt az 
anyagi jognak oly általános kérdésével állunk szemben, mely- 
nek a büntető perrendtartás keretében való szabályozása csak 
alkalmi, c&élszerűségi okokkal indokolható a nélkül, hogy a lé- 
nyegbeli, a kérdés velejében gyökerező kapocs a kártalanításhoz 
való jognak megállapítása és ezen jog érvényesítésének a bün- 
tető perrendtartásban való szabályozása között kimutatható 
volna : a bíráló annál kevésbbé tekinthet el, mert a mint min- 
den, úgy a jelen kérdés törvényes szabályozásának rendszere is 
a kérdés lényegére, tartalmának megállapítására visszahat. A hol, 
mint pl. Ausztriában, az állampolgárok általános jogait külön 
állami alaptörvényekben egyenkint biztosították, ott az állam- 
polgároknak a személyes szabadsághoz való alkotmányjogából 
önkényt következik az állam felelőssége a polgárok ezen alapjo- 
gán az állami functiók gyakorlata közben elkövetett sérelmekért. 
És ha az osztrákok a személyes szabadság védelmére alkotott 

1862. október 27-iki törvény kiegészítéséül és annak recipiálá- 
sával az 1867. deczember 21-iki alaptörvény 8. §-ában állítot- 
ták fel azt a teteit, mely szerint « minden törvényellenesen el- 
rendelt vagy meghosszabbított letartóztatás az államot a sértett- 
nek kártalanítására kötelezi », akkor az államhatalmi intézke- 
dés folytán jogállásában sértett egyén állami kártalanításra vo- 
natkozó igényének materialis jogi jellege nyert félreismerhetet- 
len megállapítást. 

A szóban forgó kártalanítási kötelezettségnek az egyén ma- 
teriális jogainak álláspontjából általánosságban való elvi meg- 
állapítása messzeható következményekkel jár a kártalanításhoz 
való jog tartalmának és terjedelmének meghatározása körül. 
Természetes, hogy a mely államnak törvényhozása a kérdésnek 
szentelt speciális törvény alkotása által általános érvényű téte- 
les norma erejére emelte az állam közvetlen kártalanítási köte- 
lezettségét, hol ártatlanul elszenvedett letartóztatás, illetve vizs- 
gálati fogság és ártatlan eli tettetés eseteire vonatkozólag (1886. 
márczius 12-iki svéd, 1888. április 5-iki dán törvények), hol 
csupán a büntető elitéltetésnek eseteiben (1892. márczius 16-iki 
osztrák és 1898. május 20-iki német törvény): ott a törvény ke- 
retei a szabályozás tárgyát képező kérdés egész anyagát felölel- 
hetik és az ártatlanul bünvádilag üldözött egyénnek kártalaní- 
táshoz való jogát általánosságban állapíthatja meg tekintet nél- 
kül az eljárt hatóságokra, különösen pedig arra az állam kárta- 
lanítási kötelezettségének, az egyén kártalanításhoz való jogá- 
nak szempontjából valóban teljesen irreleváns, esetleges ténykö- 
rülményre, vájjon a kártalanítás alapjául szolgáló közhatósági 
intézkedés mely hatóságtól származott? — £zen mozzanat ki- 
váló fontossággal bir a magyar jogéletben. Azon az abnormis 
sajnálatos helyzeten, hogy az érdemleges, az itélő büntető jog- 
szolgáltatás tekintélyes része a közigazgatási hatóságok által 
gyakoroltatik, a büntető perrendtartás — sajnos — nem változ- 
tatott és így a jövőben is fenn fog forogni annak lehetősége, hogy 
a rendőri hatóságok ártatlan embert 90 napi elzárásra ítélhet- 
nek. Ezzel az eshetőséggel szemben pedig az egyén kártalanítás- 
hoz való jogának szempontjából éppen oly védtelen, minden 
oltalom hiján lesz a jövőben is, a mint eddig volt. 

Mert a büntető perrendtartás XXXI. fejezete tagadhatatlan 

rendszerességgel csak a legszorosabb értelemben vett bírósági 
tévedések reparátiójáról rendelkezik és hallgatással mellőzte, a 
mint hogy mellőzni is kellett azokat az eseteket, midőn közigaz- 
gatási hatóságnak őt megillető hatáskörében foganatosított bün- 
tető intézkedése sújtott ártatlan egyént. Hogy az állami kártala- 
nításra vonatkozó jog a büntető perrendtartás által a legszoro- 
sabb értelemben vett bírósági büntető intézkedések területkö- 
rére lett szorítva, az minden kétséget kizáró módon kitűnik az 
584. §-ból, mely a kártalanítás iránti eljárás competenciájának 
megállapításánál csakis a törvényszéknél és a járásbíróságnál 
mint elsőfokú bíróságnál folyamatban volt bűnügyekről rendel- 
kezik. 

Minthogy a büntető perrendtartás csakis a bíróság előtt 
lefolytatott büntető per szabályait állapítja meg, rendelkezéseit 
rendszerének áttörése nélkül ki sem terjeszthette a közigazgatási 
büntető eljárás területkörére ; ennélfogva az egységes jogszabá- 
lyozás szempontjából nem eléggé kárhoztatható azon té nyert, 
melynél fogva az állam közvetetlen szavatossága a tulajdon- 
képeni birói büntető hatalom illetékes gyakorlatáért megállapít- 
tatott a nélkül, hogy ugyanaz az állam közvetlen felelősséget 
vállalt volna a közigazgatási szervei által gyakorolt büntető 
jogszolgáltatásért is, a büntető perrendtartást gáncs nem érheti. 
Egyes egyedül annak a rendszernek bűne az, melylyel az állam- 
nak az ártatlanul szenvedett letartóztatás és büntetésért tartozó 
kártalanítási kötelezettségét, az egyénnek a büntető hatalom 
gyakorlata közben érdemetlenül ért sérelmekért állami kártala- 
nításhoz való, az alaki jogszabályozástól független materiális jo- 
gát nem külön törvényben, hanem annak a büntető perrendtar- 
tásnak szabványai között állapították meg, melynek hatálya a 
közigazgatási bűnvádi eljárásra nem terjed ki. Nem érheti jogos 
szemrehányás a magyar törvényhozást ezért a rendszerért sem. 
Mert a büntető szerves perrendtartásnak kodifikálása alkalma- 
kor a törvényhozás ma már nem térhetett ki a perrendtartás- 
nak alkalmazása mellett elkövetett jogsérelmekért az állam kár- 
talanítási kötelezettségének megállapítása elől és az alkalom, 
hogy egy kézcsapással két legyet üssenek agyon, oly csábító 
volt, hogy annak csak messze előrelátó, figyelmét a büntető 
igazságszolgáltatás egész területkörére kiterjesztő kormány és 

törvényhozás tudott volna ellentállani. A kormányjavaslat által 
bölcsnek talált modus procedendi, hogy t. i. a büntető bírósági 
tévedések államhatalmi reparáti ójának kérdése a büntető per- 
rendtartásban nyert megoldást, azzal a kétségtelen kényelmi 
előnynyel is járt, hogy egy nagy szerves kódex törvénybeikta- 
tása közben annak egyik fejezete nem részesült sem a közvéle- 
mény, sem a törvényhozó testület részéről abban a bíráló figye- 
lemben, melyet tartalmánál fogva méltán megérdemelt volna 
és ha nem is az ügynek, de mindenesetre az igazságügyi kor- 
mánynak szempontjából szerencsésen kikerülte azt a sújtó bírá- 
latot, melyet egynémely rendelkezése egyenesen kihív, a mely- 
ben — ha külön törvény alakjában lett volna bemutatva — hi- 
szem, hogy bőven volt volna része. 

Mindezen most sorolt opportunitási tekintetek sem ké- 
peznek azonban kielégítő mentséget azon kétségbevonhatat- 
lan tény számára, hogy a jogegység tekintetei által ihletett 
büntető perrendtartás életbeléptetése újabb, eddig ismeretlen 
éket vert az állami jogrendbe, a midőn a büntető perrend- 
tartás által törvényes elismerést nyert az állam kártalaní- 
tási kötelezettsége a büntető igazságszolgáltatás gyakorlata 
által ártatlan egyént ért erkölcsi és anyagi károkért, ha kir. 
bíróságok gyakorolták az állam büntető hatalmát és ugyan- 
akkor figyelmen kívül maradtak azok az esetek, melyekben a 
közigazgatási hatóságok ítéltek el ártatlan egyént. Azon nagy, 
alkotmányjogi szempontból is kirívó hátrányok mellé, melyek 
a közigazgatásnak önálló birói hatáskörrel az igazságszolgálta- 
tás körébe való bevonásával járnak, most egy újabb csatlako- 
zik : a közigazgatási büntető bíráskodás felelőtlensége az ártat- 
lanok irányában gyakorlatba vett birói igazságszolgáltatás fele- 
lősségével szemben. Ez idő szerint a magyar állam erkölcsi és 
anyagi kártalanítással tartozik, illetve nem tartozik, az ártatla- 
nul elitélt javára a szerint, a mint az ítéletet bíróság vagy köz- 
igazgatási hatóság hozta és ugyanaz az állam, a mely még pénz- 
büntetésre ártatlanul történt elitéltetés eseteiben is kötelezve 
van az elitéltnek kártalanítására, ha királyi bíróság hozta a 
büntető ítéletet, 90 napi szabadságvesztés büntetésnek ártatlan 
egyén által történt elszenvedéseért is elutasítja magától a tör- 
vény szerinti kártalanítás kötelezettségét, ha a kihágási ügy a 

közigazgatási hatóságok hatásköréhez tartozott. Nyilvánvaló, 
hogy ez az állapot állandóan nem tartható fenn és mert a bün- 
tető perrendtartás vonatkozó rendelkezéseinek szorkezete ki- 
zárja azoknak kiterjesztő magyarázat útján a közigazgatási ha- 
tóságok előtti büntető eljárás eseteire való alkalmazását : hogy a 
büntető perrendtartás XXXI. fejezetének kiegészítéséül törvé- 
nyileg kell megállapítani a közigazgatási úton ártatlanul el- 
itélteknek állami kártalanításhoz váló jogát is. 

Ezeknek előrebocsátásával, t. teljes-ülés, egyrészt reáutalni 
óhajtottam a létező jogrendben a büntető perrendtartás XXXI. 
fejezetének megalkotása által megnyilt egyik hiányra, másrész- 
ről a közigazgatási és a birósági büntető eljárásnak a tárgyalt 
kérdés szempontjából egymással való szembeállítása által a 
priori körvonaloztam ugyanezen fejezet rendelkezéseinek alkal- 
mazási terét. 

A büntető perrendtartás XXXI. fejezetének czime — ha 
mint alább j lesz szerencsém illustrálni, nem is egészen hí- 
ven — egyszersmind a fejezet programmját tartalmazza : kár- 
talanítás az ártatlanul szenvedett előzetes letartóztatás, vizs- 
gálati fogság és büntetés esetében. Sietek a t. teljes-ülés 
szives méltatásába ajánlani, hogy büntető perrendtartásunk 
az által, hogy úgy az előzetes letartóztatás, illetve a vizsgálati 
fogság, mind a büntetés esetében adandó állami kártalanításról 
rendelkezik, az európai törvényhozások között a haladottabb, 
szabadelvű csoporthoz csatlakozott. És ha azt látjuk, hogy úgy 
Ausztria, mind Francziaország, majd legújabban a Németbiro- 
dalom beérték vele, hogy az államnak kártalanítási kötelezett- 
ségét az ártatlanul történt elitéltetések eseteire megállapították, 
akkor lehetetlen megtagadni az elismerésnek adóját a magyar 
törvényhozástól, a mely gondoskodását általánosságban a birói 
büntető hatalom gyakorlatának áldozataira terjesztette ki és 
nem kutatta, vájjon Justicia tévedése a bűnvádi eljárásnak 
mely fokozatában, az ítélet hozatalát megelőzőleg avagy az el- 
üéltetés alkalmával követelt áldozatot ? Igaz, hogy a midőn az 
-576. § csak a abiróság részéről* elrendelt előzetes letartóztatás 
esetében igényelhető ^kártalanításról rendelkezik, ezzel a per- 
rendtartás szerint lefolytatandó bűnvádi eljárás érdekében a 
reiidőri hatóság által elrendelt előzetes letartóztatás az állami 

136 



Digitized by VjOOQIC 



kártalanítás szempontjából figyelmen kívül maradt. Következ- 
ménye ez annak a kiindulási alapnak, mely az államnak kárta- 
lanítási kötelezettségét kizárólag a kir. bíróságoknak valamely 
bűnvádi eljárás folyamán hozott határozatára alapítja és a mely 
következetesen eltekint a közigazgatási hatóságoknak büntető 
igazságszolgáltatási botlásaitól. Mivel azonban a rendőri ható- 
ság által elrendelt letartóztatás a kir. bíróság ingerenciája nél- 
kül három napnál tovább nem tarthat (145. §, 1. és 4. bekez- 
dése), a kérdés a gyakorlatban minimalis jelentőségre törpül. 
Mert azt hiszem, a törvény szelleméből és kiindulási alapjából 
nem lehet kétség az iránt, hogy a « bíróság részéről elrendelt* 
előzetes letartóztatás alatt minden letartóztatást kell érteni, a 
mely a bíróság határozatából áll fenn és minthogy a rendőri 
hatóság rendeletére letartóztatott egyén a vbiró, illetve a kir. 
járásbíróság határozata nélkül három napnál tovább nem tartható 
fogva, ezeknél fogva alaptalannak tartom büntető perrendtartá- 
sunk egyik kitűnő kommentátorának azt az aggályát, mintha az 
576. §-nak azon rendelkezése, mely szerint csak a,' bíróság ré- 
széről elrendelt előzetes letartóztatás állapítja meg az állam 
anyagi felelősségét, okot szolgáltathatna az előnyomozások és 
vele együtt a rendőri letartóztatások tartamának kinyujtására 
(Fayer, 410. 1.) Mert a rendőri letartóztatásnak három napon 
túl való kinyújtása csak bírósági határozat alapján, a bíróság 
rendeletére foglalhat helyet, ettől az időponttól kezdve tehát ép- 
pen úgy a bíróság által elrendelt letartóztatással van dolgunk, 
mint a midőn a letartóztatás elejétől fogva bíróság rendeletére 
történt. 

Az állami kártalanításra való igényt a törvény annak föl- 
tételezéséhez köti, hogy valaki ártatlanul szenvedett előzetes 
letartóztatást, illetve vizsgálati fogságot, vagy pedig oly bünte- 
tést állott ki, a melylyel a fennálló törvények alapján nem 
volt sújtható. A bünvádilag üldözött egyénnek ártatlansága e 
szerint csak a preventív letartóztatás eseteiben képezi kártala- 
nítási igényének előfeltételét, míg büntetésnek kiállása eseté- 
ben a törvény beéri annak megállapításával, hogy az illető a 
hatályban levő törvények szerint nem lett volna elitélhető. Eny- 
nyiben a XXXI. fejezet czime, a midőn ártatlanul szenvedett 
büntetés kártalanításáról szól, a törvény rendelkezéseinek tar- 

talmát nem tükrözteti vissza hiven és megfelelőbb lett volna az 
osztrák törvény czime, mely «Entschádigung für ungerechtf&iiigt 
erfolgte Verurtheilung»-ról szól. 

Első pillanatra úgy tetszik, hogy az igazolatlanul, a tör- 
vény ellenére történt elitéltetés és az ártatlanul szenvedett 
büntetés közötti különböztetés puszta szőrszálhasogatás, mert 
a. kit a fennálló törvények rendelkezéseinek ellenére ítéltek 
el, az ártatlanul szenvedett büntetést. A kérdésnek közelebbi 
megfigyelése ellenkező konklusiókra vezet. Köztudomás sze- 
rint a vádlott felmentése igen gyakran nem azonos ártatlan- 
ságának kinyilatkoztatásával vagy éppen annak birói meg- 
állapításával, legkevésbbó azokban az esetekben, midőn a fel- 
mentés újrafelvétel alapján azért történt, mert a bűnösség- 
nek megállapítására serkentő ténybeli mozzanatok az újrafelvé- 
teli eljárás során túlnyomólag megesökkent hatályossággal, az 
alapperben döntő bizonyítékok már csak megfogyatkozott erő- 
vel érvényesülnek. Még jobban domborodik ki az ártatlanul és 
az alaki szempontból igazolatlanul történt elitéltetés közötti 
különbség akkor, ha valamely törvényhozás — mint azt a ma- 
gyar büntető törvények teszik — némely bűncselekmény tény- 
áll a dekának objectiv és subjectiv vonatkozásaiban való megál- 
lapításán kívül a bűnvádi eljárás megindítását, illetve a tett bün- 
tethetőségét hol általánosságban, hol bizonyos egyének közötti 
viszonylatban a bűncselekmény tényálladékától egészen külön- 
álló külső mozzanattól teszi függővé. Elég, ha reáutalok a ma- 
gánvád rendszerére, a sértett fél feljelentésére üldözendő bűn- 
cselekvények elég tág körére. Senki sem állíthatja, hogy a cse- 
léd által szolgálatadója ellen elkövetett betöréses lopás, a növen- 
déknek nevelője ellen elkövetett csalása csak akkor képeznek bűn- 
cselekményt, ha a szolgálatadó, a nevelő a feljelentést megtették. 
Minthogy azonban a büntető törvénykönyv rendelkezéseihez 
képest a szóban forgó lopás illetve csalás a sértett indítványa 
nélkül nem üldözhető, kétségtelen, hogy a jogos magán vád 
hiánya daczára történt elitéltetés a büntető törvény rendelkezé- 
seit sértette, az ítélet folytán kiállott büntetés a fennálló jog el- 
lenére lett a tettes ellen megállapítva és így az, habár kétségen 
kívüli megállapítást nyert, hogy büntettet követett el, oly bün- 
tetést szenvedett, a .melynek elszenvedésére a tételes jog szem- 

pontjából nem volt volna kötelezhető. Ártatlanul történt elitél- 
tetésről, ártatlanul szenvedett büntetésről azonban ily esetekben 
szó sem lehet akkor, a midőn az elitélt részére szolgáltatandó 
erkölcsi és anyagi ünnepélyes állami elégtételadás, az elitéltnek 
csorbulatlan jó hírnévbe való visszahelyeztetése, az a kérdés 
képezi vitának és döntésnek tárgyát : vájjon igényt tarthat-e az 
elitélt az állam nyilvános bocsánatkérésére ? Ne feledjük, hogy 
az állam által adandó kártalanítás a büntető perrendtartás ér- 
telmében nemcsak anyagi kárpótlásban, hanem egyúttal erkölcsi 
in integrum restitucióban is áll. A büntető perrendtartás indo- 
kai kiválóan doktrinairnek nevezik azt a felfogást, melyet már 
ezelőtt nyolcz évvel képviseltem a hazai szaksajtóban,* hogy 
t. i. a sértett indítványa nélkül megállapított büntetés nem te- 
kinthető ártatlanul elszenvedettnek ; a doktrinairnek csúfolt fel- 
fogástól való iszony pedig oda vezetett, hogy olyanoknak állami 
kártalanításhoz való igénye is nyert a büntető perrendtartásban 
törvényes elismerést, kiket 'a közfelfogás, a nép szava minden- 
nek, csak a terhökre rótt, az elitéltetésük alapjául szolgált bűn- 
cselekmények elkövetésében ártatlanoknak nem tekint. 

A kártalanításra való igény feltételeit a büntető perrend- 
tartás taxativ felsorolás útján állapítja meg úgy az előzetes le- 
tartóztatás és a vizsgálati fogság, mind a büntető bírósági el- 
itéltetés eseteire vonatkozólag és annak megállapítása körül: 
vájjon adott esetben kártalanításra vonatkozó igény fenforog-e 
vagy sem, a birói discrótiót előre kizárja. A kimerítő felsorolás 
két irányban történt. Először megállapíttatott, mily föltételek 
alatt igényelhető az állami kártalanítás, azután felsoroltatnak 
azok a körülmények, melyek az általános föltételek fenforgása 
daczára a kártalanításra vonatkozó igényt kizárják. Ebben a te- 
kintetben a büntető perrendtartás szabadelvű sége az európai 
törvényhozások valamennyijét messze felülmúlja. Eltekintve 
az 1886. márczius 12-iki svéd törvénytől, a mely az ártatlanul 
történt letartóztatott vagy elitélt egyénnek állami kártalanítá- 
sát kegyelmi tény jellegével ruházza föl, úgy az 1887. július 1. 
norvég büntető perrendtartás (469—472. §§), mind az 1888. 

* «Az ártatlanul történt megbüntetés fogalommeghatározásához. » 
Ügyvédek Lapja, 1892. évi 8. szám. 

április 5-iki dán, az 1892. márczius 16-iki osztrák, az 1895. jú- 
nius 8-iki franczia és az 1898. május 20-iki németbirodalmi 
törvény a kártalanítási igény megállapítása körül általánosság- 
ban tág teret engednek a birói cognitio érvényesülésének. Bün- 
tető perrendtartásunk a kártalanítási igény feltételeit fixirozva 
a bíróságot annak konstatálására szorítja, hogy ama feltételek 
adott esetben fenforognak-e, vagy sem ? És miután ezen feltóte- 
lek oly módon állapíttattak meg, hogy a kártalanítási igény ér- 
vényesítése számára a képzelhető legtágabb terrainum lett ren- 
delkezésre bocsátva: az ártatlanul bűnvádilag üldözötteknek 
állami kártalanításhoz való igényének törvényben vató elisme- 
rése, ezen igény honorálásának in thesi kötelező biztosítása 
tekintetében a büntető perrendtartás minden állam törvényho- 
zását megelőzi. Hogy ezzel a túlmunificens, hogy ne mondjam 
programmszerü theoretious szabadelvűséggel szemben — a 
melylyel tapasztalat szerint közéletünk minden terén találko- 
zunk, hogy annál fájóbban nélkülözzük a gyakorlati érvényesü- 
lésnek ugyancsak minden alkalmakor, — mennyiben váltja be 
igéretét a törvény, midőn már nem csupán a kártalanítási 
igény elvi biztosításáról, hanem ugyanazon igénynek honorálá- 
sáról van szó : erre kis idő múlva fogok visszatérni. 

A büntető perrendtartás 576. és 577. §§-ai következőképen 
rendelkeznek. 576. §. : Annak, a kit a biróság a vád alól jog- 
erősen felmentett vagy a ki irányában az eljárást jogerősen 
megszüntette, kártalanításra igénye van akkor, ha biróság ré- 
széről elrendelt előzetes letartóztatást vagy vizsgálati fogságot 
oly cselekmény miatt állott ki 1., melyet nem ő követett el, 
2. mely elkövetve egyáltalában nem volt, 3. melyet ő elkövetett 
ugyan, de a mely a törvény értelmében nem bűncselekmény. 
577. §. : A kiállott előzetes letartóztatásért vagy vizsgálati fog- 
ságért neiji igényelhet kártalanítást az: 1., a ki szökést kísérlett 
meg vagy megszökött, 2. a ki hamis ön fel jelen test vagy hamis 
beismerő vallomást tett, 3. a ki a tett nyomait elsimítani, tanút 
vagy vádlott társat hamis vallomásra, szakértőt hamis vélemény 
adására birni vagy a vallomástételtől, illetőleg a véleményadás- 
tól visszatartani törekedett. 

Azt hiszem, hogy az a rendelkezés, mely szerint csak a 
jogerős felmentő ítélet, illetve a jogerős megszüntető határozat 

állapít meg kártalanításra vonatkozó igényt, oly természetes, 
hogy ezzel a kérdéssel felesleges részletesebben foglalkozni* 
Kétségtelen az is, hogy a midőn valaki oly cselekmény elköve- 
tése miatt lett letartóztatva, a mely nem állapítja meg bűncse- 
lekménynek tónyálladékát, vagy mely elkövetve egyáltalában 
nem lett vagy a melyet nem ő követett el : az a szó legeredetibb 
értelmében ártatlanul lett btínperbe vonva, és hogy az 576. §-ban 
foglalt taxativ felsorolással teljesen kimeríttetett azoknak köre, 
kik letartóztatásukért kártalanítást igényelhetnek. Igaz, hogy 
ezen taxativ felsorolás elejétől fogva kizárja a concrét eseteknek 
méltányossági szempontból való méltánylását, az ars boni et 
aequi-nek a strictum jus mellett leendő érvényesülését. A tör- 
vény principialiter ki akarta zárni annak lehetőségét, hogy más, 
mint a letartóztatás alapjául szolgáló bűncselekményben ártat- 
lan egyén is igényelhessen kártalanítást. E szerint az az 
előzetes letartóztatás vagy vizsgálati fogság, melyet valaki a 
beszámítást vagy a bűnvádi eljárás megindítását, illetve a bün- 
tethetőséget kizáró ok fenforgásának daczára (öntudatlan állapot 
és elmezavar, ellenállhatatlan kényszer jogos védelem, végszük- 
ség, gyermekkor, siketnémaság, elévülés, res judicata, magánin- 
dítvány hiánya stb.), állott ki, nem állapít meg kártalanításra 
vonatkozó igényt, ha a bűncselekmény, melynek következtében 
a prseventiv letartóztatás történt, tényleg el lett követve. Te- 
kintettel a praeventiv letartóztatásnak a mai bünperben nélkü- 
lözhetetlen szerepére, a büntető perrendtartásnak most tárgyalt 
álláspontja alig eshetik indokolt kifogás alá ; ámbár arra való 
tekintettel, hogy az állami kártalanítás az erkölcsi és anyagi 
in integrum restituciónak helyettesítője, a melyre a becsületé- 
ben meghurczolt és vagyoni jogállásában megkárosodott egyén, 
ki pl. jogos védelemben lőtte le megtámadóját, ép úgy reászo- 
rulhat, mint az, kit tévedésből néztek valamely bűntett elköve- 
tőjének : a concrét körülmények méltatásának lehetősége érde- 
kében kívánatos lett volna az irányban is rendelkezni, hogy a 
birói belátáshoz képest a kártalanításhoz való igény akkor is 
megállapítható lett volna, ha a tett bűnvádi üldözését a büntető 
törvénykönyv általános része értelmében valamely a beszámítást 
kizáró ok akadályozta. 

Szerkezeti szempontból szerencsétlennek tartom az 576. 

§-ban foglalt taxativ felsorolást, mert az ártatlanságot legkardi- 
nalisabban az a körülmény állapítja meg, hogy bűncselekmény 
egyáltalán elkövetve nem lett, míg a tettesség állítása vagy taga- 
dása csak a tett elkövetésének megállapítása után következik. 
Ezeknél fogva az 576. §. 1 — 3. pontjainak logikus sorrendje 
csak a következő lehet : 

1. mely elkövetve egyáltalában nem volt, 2. melyet nem ő 
követett el, 3. melyet ő elkövetett ugyan, de a mely a törvény 
értelmében nem bűncselekmény. 

Annak igyekezete, hogy előzetes letartóztatásért vagy vizs- 
gálati fogságért csak a valóban az ezen rendszabályok alkalma- 
zásának alapjául szolgáló bűncselekmény elkövetésében ártatlan 
egyén jusson kártalanításhoz, arra vezette a törvényt, hogy a 
norvég büntető perrendtartás 470. §-ának recipiálásával az 
576. §-ban felállított feltételek keretén belül a következő §-ban 
ugyancsak kimerítő módon megállapítottá a kártalanítási igényt 
kizáró körülményeket, u. m. : a szökést vagy annak kísérletét, 
a hamis önfeljelentést vagy beismerést, a tett nyomainak elsi- 
mítására, tanuknak, szakértőknek vagy vádlottársaknak hamis 
vallomásra rábírására vagy a vallomástételtől való visszatartásra 
irányuló cselekmények. 

Az a bizalmatlanság, mely az igazságügyi kormányzat min- 
den ágazatában a szakbirósági discretionarius hatáskör ellené- 
ben megnyilatkozik, a legprimitívebb autonóm administrátiótól 
kezdve az igazságügyi törvények megalkotásáig, a mivel párhu- 
zamosan halad az igazságügyi administrácziónak túltengése, a 
bírói szervezetnek kizárólag administrativ czéloknak szolgáló 
igénybevétele oly mértékben, hogy ma már közel állunk hozzá, 
hogy a bírói functio teljesítésében az igazságszolgáltatás hát- 
térbe vonul az igazgatás és a statisztikai adatok gyűjtése előtt : 
ez a bizalmatlanság, mondom, végig vonul a büntető perrend- 
tartás egész testén keresztül és kézzelfogható kifejezésre jut 
annak XXXI. fejezetében is kezdve a birói discrétio minden al- 
kalmának kizárásán a kártalanítási igény elismerése körül, vé- 
gezve a kártalanítás összegének administrativ úton való meg- 
állapításán. Ennek a bizalmatlanságnak és az állami kártalaní- 
tási kötelezettség által megterhelendő fiscus érdekeinek túlfe- 
szített védelme szempontjából történt, hogy a kártalanítást ki- 

záró okok olyképen soroltattak, hogy azok egyikének fenforgása 
a kártalanítási igényt ipso jure kizárja a nélkül, hogy a mérle- 
gelő birói cognitionak akárcsak a legkisebb tér engedtetett 
volna. 

Az 577. §-ban sorolt kizáró okok általános háttere és indoka, 
hogy a ki szándékos cselekményével maga szolgáltatott okot a 
letartóztatására vagy vizsgálati fogságba helyezésére, az kárta- 
lanítást nem igényelhet Ily általánosságban kifejezve — a 
mint azzal az 1888 április 5-iki dán törvényben (2. §) találko- 
zunk — ezen szabály ellen nem lehet kifogást tenni, mert akkor 
annak a körülménynek a concrét esetekben való megállapítása, 
vájjon fenforgott-e a terhelt részéről oly szándékos magatartás, 
mely letartóztatásának közvetlen okául szolgált, az eljáró bíró- 
ságra tartozván, alkalom nyilik a méltányosság igényeinek a 
szoros jog mellett való érvényesítésére. Nem így járt el a büntető 
perrendtartás, a mely a kártalanítási igényt kizáró szándékos 
cselekményeket taxatíve felsorolva a nélkül, hogy a bíróság dön- 
tésére bizná a concrét viszonyok mérlegelése mellett valamely 
in thesi kizáró oknak fenforgása daczára a kártalanítási igénynek 
elismerését, ezzel a kártalanítási igény tárgyában eljáró bíróságot 
pusztán technikai tevékenységre, az eseteknek a törvény holt 
betűi alá subsumálására szorította. Annál veszedelmesebb szűk- 
keblű modus procedendi ez, mert a kártalanítási igényt kizáró 
okok oly módon lettek szervezve, hogy érvényesítésük által a 
szó legeredetibb értelmében vett ártatlan egyénnek kártalanítása 
is megtagadható. Szédítően magas culturalis állapotaink mellett, 
a melyek lehetségessé teszik, hogy a mócsai kínzások hősei- 
hosszú időn keresztül zavartalanul pihenhettek véres babérjai- 
kon, a melyek a csendőri fogdijak intézményének eltűrése által 
egy Cooper tollára méltó modern Indián vadászatok hatósági 
rendezését egyenesen kihívják: ami viszonyaink mellett a hamis 
beismerő vallomás ép oly kevéssé képezhet általános hatályú 
praejudiciumot a terhelt bűnössége mellett, mind a szökés vagy 
a szökési kísérlet. Elvégre az ártatlanságának tudatában levő egyén- 
től legkevésbbé követelheti meg a törvényhozás, hogy nyugodtan 
piszkáltassa körmeit izzó vasakkal, csiklandoztassa meg talpát 
égő spiritusszal, és valóban kíváncsi vagyok, vájjon azon törvény- 
hozók közül, kik a legnagyobb lelki nyugalommal, egy lehelletnyi 

észrevétel nélkül szavazták meg a büntető perrendtartásnak most 
tárgyalt rendelkezéseit is, hány akadna, ki, bár a legszüzie- 
sebb ártatlanságban a vallató művészetben remekelő csendőr 
csalogató bársony kezei közé jutva, azokból — ha alkalom kínál- 
koznék — csak virtualiter képzelhető gyorsított léptekkel meg- 
szökni vagy szökési alkalom hiányában annyi beismerő vallo- 
mást, á mennyiből a tízszeres keresztrefeszíttetés büntetésére is 
kifutja, megtenni hajlandó nem volna? Egymagában véve sem 
a szökést vagy annak kísérletét a letartóztatásért igényelt kár- 
talanítást kizáró körülményként minősíteni nem lehet a nélkül, 
hogy a hamis beismerés, a szökés vagy annak kísérletének 
indokai bírósági méltatás alá bocsáttatnának. Fokozza a tör- 
vény ezen rendelkezéseinek fogyatékosságát, hogy egyáltalában 
nem jutott kifejezésre még az a követelmény sem, hogy az előze- 
tes letartóztatás elrendelése és a szökés vagy annak kísérlete 
illetve a hamis beösmerő vallomás között az ok és okozati kap- 
csolatnak kell fenforognia. A törvény szövegezése mellett egy- 
magában az a tény, hogy a terhelt megszökött vagy megszökni 
kísérletet tett, hogy hamis beismerő vallomást tett, az előzetes 
letartóztatásért és a vizsgálati fogságért adandó kártalanításra 
vonatkozó igényét kizárja, tekintet nélkül arra, vájjon a letartóz- 
tatás a terheltnek szökése vagy szökési kísérlete illetve beisme- 
rése alapján avagy bármely más okból lett elrendelve ? 

A törvény ezen részében mögötte áll mindazon törvény- 
hozásoknak, melyek rendelkezéseiket az ártatlanul szenvedt 
előzetes letartóztatás és vizsgálati fogság állami kártalanítására 
is kiterjesztik. Még a norvég büntető perrendtartás 470. §-a is, 
melyre a jelen törvény indokai kifejezetten mintaképként hivat- 
koznak, csak akkor zárja ki a kártalanítási igényt, ha a letartózta- 
tás és a terhelt beismerő vallomása illetve szökési kísérlete között a 
közvetlen causalis conneoous fenforog. Ugyanez az 1886 márczius 
12-iki svéd törvénynek az álláspontja, míg a dán i888-iki tör- 
vény általánosságban kizárva a kártalanításra vonatkozó igényt, 
ha a terhelt magatartásával okozta letartóztatását, a bíróságot 
felhatalmazza, hogy ha a körülmények azt igazolják, hogy a 
terhelt helytelen magatartását félelme, zavara vagy oly félre- 
értés okozták, melyért őt felelőssé tenni nem lehet, hogy ezen 
esetben részére mérsékelt kártalanítást állapítson meg. De sza- 

badelvübb a büntető perrendtartásnak az előzetes letartóztatás és 
a vizsgálati fogság kártalanításának kérdésében elfoglalt állás- 
pontjánál még annak a németbirodalmi gyűlés kebeléből 
1882-ben kiküldött bizottságnak a javaslata is, melyet épen úgy, 
mint a javaslat hátterét képező tanácskozmányok során felszínre 
jutott érveléseket, a büntető perrendtartás kormányjavaslatának 
indokai szinte szolgai módon értékesítettek. Mert ez a javaslat 
legtágabb tért nyit a szabad, megkötetlen birói cognitiónak a kár- 
talanítási igény elismerése körül, módot nyújt a kártalanítási 
igény megállapítására azokban az esetekben is, midőn a bűnvádi 
eljárás alapjául szolgáló cselekmény a törvénynél fogva nem 
volt büntethető — a német birodalmi büntető törvénykönyv köztu- 
domás szerint a büntetőjogi beszámítást kizáró okokat is a Straf- 
ausschliessungsgründe között csoportosítja — és a kártalanítást 
csak akkor zárja ki szökés vagy szökési kísérlet, a tett nyomai- 
nak elsimítása, hamis vallomásra vagy szakértői véleményadásra 
való reábirás stb. e&eteiben, ha a vizsgálati fogság terheltnek 
ezen cselekményei miatt lett elrendelve. 

A mily rigorositást tanúsít a büntető perrendtartás azon 
positiv és negatív irányban hatályosuló biztosítékoknak szer- 
vezése körül, melyeknek az a rendeltetése, hogy az ártat- 
Janul szenvedett előzetes letaitóztatás és vizsgálati fogság eseté- 
ben adandó állami kártalanítást csak a tett elkövetésében minden 
kétséget kizárólag ártatlan egyének és azok is csak abban az 
esetben igényelhessék, ha még a legtávolabbi támpont is hiány- 
zik, a melyből arra lehetne következtetni, hogy ők magok szol- 
gáltattak, ha nem is indító, de legalább is közreműködő okot a 
letartóztatás elrendelésére illetve fentartására, — ugyanoly 
gavallérosan állapítja meg ugyanez a törvény az ártatlanul 
elitéltek kártalanításának föltételeit. 

Hogy a kártalanítás nem csak szabadságvesztés, hanem 
pénzbüntetés eseteire is szerveztetett, arra már előadásom elején 
volt szerencsém reáutalni. Természetes, logikus következménye 
ez az állami kártalanítás kettős jellemének, mert az erkölcsi 
nyilvános rehabilitátió pénzbüntetésre történt elítóltetések ese- 
teiben csakúgy van helyén, mind a szabadságvesztés nem min- 
dig diffamáló büntetésnemének alkalmazása miatt. Szintúgy 
természetes, hogy ártatlanul szenvedett büntetésről csak akkor 

lehet szó, ha az eredményes perújítás jogerősen befejeztetett, 
hogy ennek következtében perújítás nélkül büntetés kártalaní- 
tásáról tárgyalni nem lehet. Újrafelvételi eljárásnak az elitélt 
javára dőlt eredményességétől kifejezetten teszik függővé a kár- 
talanítási igény kérdésének felvetését a svéd, az osztrák és a 
német birodalmi speciális törvény az ártatlanul elitélteknek állami 
kártalanításáról ; míg a code d'instruction criminelle novelláris 
változtatásaként alkotott 1895 VI/8-iki franczia törvény értel- 
mében, melylyel a perújítás feltételeinek modern alapokon való 
megállapításával egyidejűleg az ártatlanul bünvádilag elítéltek- 
nek állami kártalanításának intézménye is bebocsátatást nyert 
a franczia jogéletbe, a kártalanításra vonatkozó igény már az 
újrafelvételi eljárás folyamán, annak minden phásisában érvé- 
nyesíthető. Habár az utóbbi szabályozási mód mellett több czél- 
szerüségi ok harczol, első sorban az, hogy ily módon az ártat- 
lanul elitélt gyorsabban érvényesítheti kártalanítási igényét: 
megfelelőbbnek tartom a büntető per érdemének a kártalanítási 
kérdés megállapításától elkülönítve eldöntését, mely kétféle 
íunctió a magyar büntető perrendtartás rendszere mellett már 
azért sem volt egyesíthető, mert szerinte a franczia törvénytől 
eltórőleg a kártalanítás kérdésében más hatóságok döntenek, 
mint a perújítás tárgyában. 

Az ártatlanul szenvedt büntetés fejében igényelhető kárta- 
lanítás feltételeit a törvény, épen úgy mint előzetes letartóztatás 
és vizsgálati fogság eseteiben olyképen állapítja meg, hogy elő- 
ször azoknak körét fixirozza, kiknek kártalanításra van igényök, 
azután ismét taxatíve felsorolja azokat a kivételeket, melyeknek 
fenfurgása esetében a kártalanítási igény érvényesítése illetve 
elismerése ki van zárva. A törvénynek erre vonatkozó rendelke- 
zései a következők : 

578. § : Annak, a ki jogerős ítélet alapján szabadságvesztés 
büntetést szenvedett vagy pénzbüntetést fizetett le, illetőleg a 
kitől a pénzbüntetést behajtották, kártalanításra van igénye: 
4. ha ujrafelvétel folytán jogerős Ítélettel felmentették; 2. ha az 
ujraf el vétel folytan jogerős ítélettel kisebb büntetést állapítottak 
meg ellene, mint a milyent a hatályon kívül helyezett ítélet 
alapján elszenvedett. 

579. § : Kártalanításra nincs igénye annak : 1. a ki hamis 

önfeljelentést vagy hamis beismerő vallomást tett ; 2. a ki az 
alapperben tudva elhallgatta azokat a bizonyítékokat, a melyekre 
a bíróság az újra felvett eljárásban ítéletét alapította ; 3. a ki a 
bűnösséget megállapító alsófoku itélet ellen nem élt perorvoslat- 
tal; a ki az alsó fokú bíróság ítéletében ellene megállapított 
szabadságvesztés büntetést az ítéletnek jogerőre emelkedése 
előtt megkezdte (506. §, 2-ik bekezdés, 549. §, 1-ső bekezdés). 
Látni való, hogy a büntető perrendtartás oly bőkezűen, oly 
tág határok között állapította meg a büntető elit éltetésért igé- 
nyelhető és a törvénynél fogva obligatorius állami kártalanítás 
positiv feltételeit, a mint ez egyetlen külföldi állam törvényho- 
zásában sem történt. Eltekintve a svéd törvénytől, a mely azáltal, 
hogy a kártalanítás tárgyában a határozathozatalt a királyra 
bízza, a kártalanítási igény megállapítását is kegyelmi tény jel- 
legévé avatja, ennélfogva a kártalanítási igény feltételeinek meg* 
állapítása körül kevesebb óvatosságra volt utalva, sem a norvég 
büntető perrendtartás, sem a dán és az osztrák törvény, a me- 
lyek mindannyian a kártalanítási igényt a felmentés tenyéré 
alapítják a nélkül, hogy a korábban elitélt ártatlanságának bizo- 
nyítását állítanák fel feltételül : ezen törvények egyike sem merte 
azt a tételt állítani, hogy a kártalanítási igény szempontjából az 
ujrafelvétel során bekövetkezett felmentés illetve kisebb bünte- 
tésre történt elitéltetés ténye már eo ipso az ártatlanságot álla- 
pítja meg; a franczia és a német törvény pedig expressis verbis 
a kártalanítás feltételéül kötik ki, hogy az újrafelvételi eljárás 
az alapperben elitéltnek ártatlanságát hozta napfényre és hogy 
ennek alapján következett be légyen a felmentés. Annál érthe- 
tetlenebb, mint hivatkozhatnak a kormányjavaslat indokai a 
javaslatba hozott rendelkezések igazolására az állítólag épen 
úgy rendelkező svéd, dán, norvég ós osztrák törvényekre. A külön- 
ben is az igazságügyi kormány kijelentése szerint csak kísérleti 
jellegű svéd törvény nem ismeri az obligatorius kártalanítást, 
ennélfogva a kártalanításnak feltételeit a discrecionarius jog 
gyakorlata számára mennél tágabban kellett megállapítania ; a 
dán törvény felmentés esetében csak akkor biztosít kártalanítást, 
ha a megbüntetés az elitólt részéről «nicht verschuldet war», 
ennélfogva azok az esetek, melyekben az elitélt elkövette a bűn- 
cselekményt, azért törvény szerint felelni is tartozott és felmentése 

az ujrafelvétel során az elitélt bűnösségének kétségtelen meg- 
állapítása mellett csak a bűntett tárgyi és alanyi tényálladékán 
kívül eső okokból következett be, a kártalanítás szempontjából 
nem jöhetnek figyelembe. Végül a norvég jury törvény és az 
osztrák 1892-iki törvény csak a teljes felmentés eseteire álla- 
pítják meg a kártalanítási igényt és nem — mint azt a büntető 
perrendtartás teszi — a részbeni, t. i. az alapítéleténél kisebb 
büntetésre történt elitéltetés esetére is. 

Annyi elvitathatlan, hogy az 1894. évi német birodalmi 
novella javaslat a büntető perrendtartáshoz (413. §, b), melyre 
a kormányjavaslat indokai szintén hivatkoznak, az elszenvedi 
büntetés esetében igényelhető kártalanítás feltételeinek meg- 
állapítása tekintetében a jelen törvény nyel egyezően rendelkezett, 
habár azon oknál fogva, hogy a német javaslat csakis anyagi 
kártalanítást tervezett, a melynek köre az elszenvedi vagyonjogi 
kár megtéríttetésóre szoríttatott, ezen javaslat szabadéi vüsége 
kisebb koczkázattal járt, mint a büntető perrendtartásé, a mely 
az ujrafelvétel utján felmentett vagy kisebb büntetésre itélt, 
egyébként mindennek csak ártatlannak nem nevezhető egyén 
részére ünnepélyes erkölcsi elégtételadást és a méltatlan szen- 
vedésekért megfelelő készpénzbeli kárpótlást is biztosít. De ettől 
eltekintve a büntető perrendtartást az 1894. évi német javas- 
latra történt támaszkodásánál ismét az a malheur érte, a mely 
a fáma szerint az eklekticismustól irtózó magyar codificáló magas 
művészetet állandóan kisérni szokta és a mely a közel múlt 
időkben egy nagy reformtörvény javaslatának hivatalos alakba 
öltöztetése alkalmával újból, bár kétségtelenül nem utoljára 
önkénytelen szánalomra hangolta a jogászközönséget, a midőn 
t. i. a szóban forgó reformtörvény szolgai módon magába keb- 
lezte a német polgári törvénykönyvi javaslat Erste Lesungjának 
épen azon rendelkezéseit, melyeket utóbb — a mikor t. i. a ma- 
gyar törvény már a Corpus Juris-ba iktatott bajtársai között 
foglalt helyet — a Zweite Lesung egyszerűen sutba dobott. 
A német birodalmi gyűlés ugyanis, mely a német jogászgyttlé- 
seknek az ártatlanul bünvádilag üldözötteknek kártalanítása 
kérdésében 1873 óta ismételten történt állásfoglalása után ezen 
kérdéssel másfél évtizeden keresztül foglalkozott, a mely a kér- 
dés kiváló fontosságának méltatása után egy beterjesztett concrét 

javaslat megvitatására már 1882-ben külön bizottságot küldött 
ki, melynek tagjai a tudomány és a bölcs tapasztalat kincseinek 
egész tárházával vonultak föl legeltérőbb álláspontjaik érvénye- 
sítésére, a német birodalmi gyűlés ily előzmények után kellő- 
képen informálva az eldöntésre váró kérdés horderejéről, a gya- 
korlati életben képviselni hivatott szerepéről, óvakodott az 
1 8 94- iki ja vaslat rendelkezéseit azoknak törvénybe iktatása által 
honorálni és az 1898 május 20-án kihirdetett birodalmi tör- 
vényben a büntetés elszenvedése fejében biztosított állami kár- 
talanítást az alapperben elitélt egyénnek bebizonyított ártat- 
lanságától illetve annak bizonyításától tette függővé, hogy az 
alapperben elitólt egyén ellen alapos gyanú nem forog fenn. 

Már előbb, a XXXI. fejezet czímónek tárgyalásánál volt 
szerencsém arra utalni, hogy a büntető perrendtartás legjobb 
meggyőződésem szerint túllőtt a czélon, a midőn a bünvádilag 
elitéltnek állami tekintélylyel, államhatalmi eszközökkel való 
kártalanítását nem annak ártatlanságától, hanem a büntetésnek 
a büntető törvények és a büntető perrendtartás tételes rendel- 
kezései szempontjából indokolatlan megállapításától illetve jog- 
talan alkalmazásba vételétől tette függővé. Erősen hiszem, hogy 
az állam kártalanítási kötelezettségének erkölcsi alapja azon 
határok között mozog, a melyek a szónak eredeti mesterkéletlen 
értelmében vett ártatlan elitéltetés fogalmi területkörét meg- 
állapítják. Úgy érzem, mintha büntető perrendtartásunk szóban 
forgó álláspontját mérlegelve a szabadéi vüség czégére alatt 
hazánkban mindennap elkövetett azon nagyszámú visszaélések 
egyikével állanék szemben, a melyek előbb-utóbb a liberalismus 
gyűfogalmának teljes discreditálására fognak vezetni, a midőn 
csillogó jelszavakkal ékesített zászlók alatt az erkölcsi alap 
teljes hiányában kitűnő felfogásokat vezetnek be a köztudatba. 
A ki valaha betekintést nyert a büntető per számtalan alakula- 
tának a véletlen körülmények közreműködésétől semmiféle tör- 
vényes rendelkezések által nem függetleníthető esélyeibe, a ki 
. tudja, hogy az eleven, a formalisticus igazságszolgáltatás békóitól 
ment közmeggyőződés mily élesen különböztet a bünvád alól 
törtónt felmentés különböző nemei között, az semmiképen nem 
nyugodhatik bele a felmentés tényének a vádlott ártatlanságára 
vonatkozó vélelemmel való azonosításába. 

Más alkalommal ugyané helyütt bővebben volt szerencsém 
indokolni azon álláspontomat, mely szerint akkor, a midőn az 
elszenvedt büntetésért járó állami kártalanítás megállapítása 
forog szóban, lehetetlen eltekinteni az újrafelvételi eljárás során 
hozott felmentő Ítélet indokaitól, attól az alaptól, a melyen a 
felmentés történt, és hogy akkor, a midőn arról van szó, hogy 
az állam ünnepélyesen megkövesse az alapperben elitélt, de az 
újított perben felmentett egyént, ártatlanul szenvedett bünte- 
tésről csakis az panaszkodhatik, ki a terhére rótt bűncselekményt 
vagy egyáltalában nem vagy olyan körülmények között követte el, 
melyek büntető jogi beszámíthatóságát kizárták. A legkevesebb 
óvatosság mellett is a kártalanítási igény elismerésének szem- 
pontjából különbséget kellett volna tenni az ártatlan és az elitél- 
tetések többi nemei között, a mint pl. a norvég jury törvény 
azokban az esetekben, midőn a felmentés csak azért következett 
be, mert a tett büntethetősége a törvénynél fogva ki volt zárva, 
a bíróság discrétiójára bizza az ügynek körülményei szerint 
annak eldöntését, van-e kártalanításnak helye vagy sem ? Bár- 
mennyire dominálja is a modern állami és társadalmi életet a 
materialistikus irányzat, az emberi solidaritásnak a mennél 
nagyobb anyagi nyereség biztosításának ideáljával való azono- 
sítása, a büntető igazságszolgáltatási tévedéseket speculationalis 
czélokra való kiaknázás tárgyaivá avatni még sem szabad. Az 
ab instancia való felmentés csak alakilag, érdemben nem pusz- 
tult ki a modern büntető perrendtartásokból. És ha be fog követ- 
kezni a büntető perrendtartás gyakorlati alkalmazása mellett, 
hogy az újrafelvételi ítélettel felmentett egyénnek állami kár- 
talanításhoz való igénye megállapíttatik, habár maga sem tagadta, 
hogy a terhére rótt betöréses lopást elkövette, a melyért azon- 
ban büntethető még sem volt, mert szolgálatadója elkésve tette 
meg ellene a feljelentést; hogy az ily, esetleg a bűntettesek 
albumában is megörökített internationalis haramiától az állam 
hivatalos lapjában bocsánatot fog kérni, mert őt elitélni merész- 
kedett, habár a magáninditvány csak három hónap és egy nap 
után lett megtéve, vagy mert az alapperbeli tanuk elhalálozása 
folytán őt a nép szavában megnyilatkozó Isten szava ellenére 
is felmenteni kellett : akkor a valójában, érdem szerint ártat- 
lanul történt elitéltetésért tartozandó állami kártalanítás mel- 

lett az e fajta kártalanításokra reá fog illeni az az örök 
igazságú röpke mondat : du sublime au ridicule, il n'y a 
qu'un pás. 

Arra való tekintettel, hogy a büntető elitéltetés eseteiben az 
állam obligatorius kártalanítási kötelezettsége a megengedettnél 
tágabb határok között állapíttatott meg, az 579. §-ban felsorolt 
kizáró okok ellen kifogást tenni alig lehet. 

A kártalanítás iránti igény, a törvény szerint — 580. § — 
kiterjed: megfelelő készpénzbeli kárpótlásra, továbbá arra az 
összegre, a melyet az elitélt pénzbüntetés és bűnügyi költségek 
gyanánt fizetett, ama tárgyak értékére, a melyeket az 1878 : V. 
t.-cz. 61. §-a alapján tőle elkoboztak és annak a munkának 
tiszta jövedelmére, a melyet az elitélt a helytelenül megállapított 
szabadságvesztés büntetés tartama alatt kiérdemelt. Ezen fölül 
a kártalanítást megállapító határozat a hivatalos lapban, esetleg 
a bíróság székhelyén vagy ahhoz legközelebb eső helyen meg- 
jelenő hírlapok egyikében is, a bűnügyi átalány terhére közzé 
teendő és az elitélt illetőségének, valamint lakóhelyének helyi 
hatóságánál a hirdetmények számára rendelt helyen kifüg- 
gesztendő. 

A kártalanítás mértékének megállapításánál kerül próbára 
az állam kártalanítási kötelezettségét megállapító törvények 
szabadelvüsége. És a midőn azt látjuk, hogy a svéd törvény és 
a norvég büntető perrendtartás általában a vagyoni károsításért, 
a dán törvény a szenvedésért, a jogtalanságért és a vagyoni 
kárért, az osztrák, a franczia és a német birodalmi törvény az 
elszenvedett vagyonjogi kár erejéig állapítják meg az állam kár- 
talanítási kötelezettségét, akkor azt találjuk, hogy a magyar jog 
az államra hárított obligatorius kártérítési kötelezettség terje- 
delme tekintetében messze mögötte áll a külföldi törvényhozás- 
nak. Mert a lefizetett pénzbüntetés és bűnügyi költségek vissza- 
térítése, az elkobzott tárgyak értékének megtérítése oly termé- 
szetes következménye nemcsak az ártatlanság birói megállapí- 
tásának, hanem az ab instancia történt felmentés tényének is, 
hogy azoknak az állami kártalanítás elemei között történt sorolása 
puszta pleonasmus. Marad e szerint — a büntető perrendtartás 
megállapította anyagi kártalanítás tartalmából — a megfelelő 
készpénzbeli kárpótlás és a szabadságvesztés büntetés tartama 

alatt kiérdemelt tiszta munkajövedelem. A törvény indokai óva- 
kodnak annak magyarázatától, mit kelljen a megfelelő kész- 
pénzbeli kárpótlás alatt érteni ? Hogy azonban a törvényhozónak 
egyáltalában nem képezte intentióját az elitélt vagy az ártatlanul 
fogva tartott valóságos kárának megtéríttetését biztosítani, 
kétségtelenül kitűnik az indokolásnak azon lelkiismereti furdalás 
nélkül frivolnak nevezhető eszmemeneteléből, mely szerint a 
törvény azért nem sorolja elő a kártalanításnak objectiv részeit, 
hogy ezzel az államnak túlságos mértékben való megterhelését 
kikerülje és ekként a kártalanításra rendelt pénzalap állapotával 
való számolást lehetővé tegye. Ezek szerint a « megfelelő kész- 
pénzbeli kárpótlás » egy tudatosan megválasztott phrasis, a 
melynek czímén még a lucrum cessans megtérítése is igényelhető 
a nélkül, hogy bármily néven nevezendő biztosíték szerveztetett 
Tolna csak a valóságos, effectiv vagyonjogi kár megtérítésére 
irányuló petitum honorálása tekintetében is. Az indokolás sze- 
rint az anyagi kártalanítás tartalmának megállapítása alkalmával 
nem a valósággal szenvedt kár nagysága, hanem a kártalaní- 
tásra rendelt pénzalap állapota lesz döntő és ha a szabadság- 
vesztés végrehajtása alatt és annak következtében gazdaságilag 
tönkrement egyén annyi fillérrel fog kártalaníttatni, a mennyi a 
fegyházban koporsóra megérett testének utolsó pihenőjére kifutja, 
akkor ám szolgáljon vigasszául, hogy szerencsésebb bajtársa a 
részére kiutalt kártalanítási összegből még lakodalmat is ünne- 
pelhet, ha akkor, midőn a kártalanítási igényét érvényesítette, 
az a bizonyos, a kártalanításra rendelt pénzalap veszedelmesen 
duzzasztotta az állampénztárt. 

Bocsánatot kérek, tisztelt teljes-ülés, ha a méltatlankodás 
heve elragad. De a midőn azt látom, hogy egy törvény, melyről 
Plutarchus állítja, hogy az minden halandók és halhatatlanok 
királynője, szabadelvüsógóvel kérkedik, mert olyképen állapítja 
meg a büntető elitéltetésért igényelhető állami kártalanítás 
általános föltételeit, hogy a legrögzöttebb földönfutó is követel- 
het kártalanítást, ártatlansági bizonyítványt akkor, midőn Isten 
és emberek előtt kétségtelen, hogy ha nem is a törvény merev 
betűi, de az általános igazságtól ihletett jog szerint megérdem- 
lett büntetést szenvedett, hogy ugyan az a törvény az állami 
financziák hátvédje mögé búvik, ha szabadelvűnek állított kiin- 

dulási álláspoD íjának következtetéseit kell levonni, hogy egy 
bizonyos pénzalap kimerítettségére utal, a midőn egy esetleg 
valójában ártatlan, existenciájában tönkretett, jövője iránt két- 
ségbeesett egyén könyörög az állam becsületbeli tartozásának, a 
dette de la justice-nek törlesztéseért : akkor a tekintélyek előtt 
tartozandó és készséggel lerovott minden nagy tiszteletem sem 
tartóztathat a legszentebb meggyőződésem szerint igaz kritika 
gyakorlásától. Tudom, hogy salus rei publicse est suprema lex, de 
a történelem megtanított arra is, hogy egyetlen jelszó alatt sem 
történt több visszaélés, mint a salus rei publicae hangoztatásával 
és hogy boldogtalan az a res publica, mely minden dogmái elébe 
helyezi, minden ideáljainak fölébe emeli a fiscalitási érdekek 
föltétlen elsőbbségét. 

A kártalanítást megállapító határozat hírlapi közzétételé- 
ben, az elitélt illetőségének, valamint lakóhelyének helyi ható- 
ságánál kifüggesztésében nyilvánuló erkölcsi kártalanításra vonat- 
kozólag csak az az észrevételem, hogy itt a törvény már tért 
engedett a bírósági discrétio gyakorlatának, a midőn a határo- 
zatnak a hivatalos lapban való közzététele obligative, más hír- 
lapi kihirdetése pedig csak esetleg lett elrendelve és hogy a tör- 
vény azáltal, hogy a kártalanítási határozatnak csak az elitélt 
illetőségi valamint lakhelyének helyi hatóságánál leendő kifüg- 
gesztéséről rendelkezik, ezzel az erkölcsi elégtételadásnak ezen 
leghatályosabb, az illető egyént legközelebbről érdeklő, mert 
feddhetlenségének saját életkörében való visszaállítására leg- 
alkalmasabb módját előzetes letartóztatás és vizsgálati fogság 
eseteire vonatkozólag kizárta a nélkül, hogy ennek indokát is 
adná. Csak tájékoztatóul szabadjon reáutalni, hogy a franczia 
törvény, mivel az állami kártalanítást az ártatlanság bizonyítá- 
sához kötötte, nemcsak az anyagi, hanem az erkölcsi elégtétel- 
adást is sokkal szélesebb alapokon szervezhette, a minthogy 
szervezte is, mint a felmentés alakiságának hódoló magyar bün- 
tető perrendtartás ós hogy a franczia jog szerint a revisionalis 
határozat, a melyből egy elítéltnek ártatlansága következik — 
minthogy ezen jogrendszer szerint a kártalanítási igény a per- 
újítással kapcsolatosan dől el — a hivatalos közlönyben és a 
kártalanítást igénylőnek választása szerint még öt hírlapban 
való közzétételén kívül az alapperbeli elitóltetósnek, a revisio- 

nalis felmentésnek, és a tett elkövetésének helyén, valamint az 
ujrafelvételt kérelmezőknek és az elitéltnek utolsó lakhelyén 
falragaszokon is kihirdetendő. 

A kártalanítási igényt az ártatlanul letartóztatott, vizsgálati 
fogságba helyezett vagy elitéit a jogerős megszüntető határozat 
vagy felmentő ítélet kihirdetésének illetőleg kézbesítésének nap- 
jától számított hat hó alatt tartozik érvényesíteni az állam ellen, 
mely a kártalanítást adja (580. § első bekezdése, 581. §). Az 
ellen, hogy szemben a külföldi törvényhozások túlnyomó részé- 
vel, a melyek a kártalanítási igény érvényesítésének időbeli 
határait egyáltalában nem fixirozzák, a büntető perrendtartás az 
általános elévülési időnél jóval rövidebb határidőt állapít meg, 
mely alatt a kártalanítási igényt annak elvesztésének terhe 
alatt be kell jelenteni, ez ellen, különös tekintettel arra, hogy 
a törvényben az államnak visszkereseti joga a kártalanítási 
összeg erejéig a kártalanításra okot szolgáltatott egyének ellen 
megállapíttatott, részemről kifogást annál kevésbbé tehetek, 
mert a hat hónapi záros határidőt ezen tudós egyesület körében 
már közel kilencz évvel ezelőtt bemutatott tervezetemben a ma- 
gam részéről is volt szerencsém javaslatba hozni. 

Annál aggályosabb az 582. §-ban foglalt az a dispositió, 
mely szerint az ártatlanul bünvádilag üldözöttnek elhalálozása 
esetében — eltekintve a halálbüntetésre történt elitéléstől, a 
melyre vonatkozólag alább lesz szó, — csak azok tarthatnak igényt 
állami kártalanításra, kik az arra eredetileg jogosulttól a törvény 
vagy a törvényes gyakorlat alapján tartást követelhettek volna. 
Semmi kétség benne, hogy ugyanilyen értelemben rendelkeznek 
az osztrák törvény és az 1894. évi német birodalmi javaslat is» 
a melynek e részben való rendelkezései lényegileg elfogadtattak 
az 1898. évi május 20-iki német birodalmi törvény által. Telje- 
sen osztom a törvényjavaslat indokolásának azt az eszmemenetét 
is, mely szerint az állam kártalanítási kötelezettségének ily szűk 
körben való átháramlása legjobban felel meg az állampénztár 
érdekeinek. De tagadásba vonom, hogy az állam kártalanítási 
kötelezettségének ilyetén módon törtónt megszorított átörökítése 
bármily néven nevezendő kapcsolatban állana — a kormányja- 
vaslat indokolásának szavai szerint — a kártalanítás benső jel- 
legével. Mert ha kétségbevonhatatlan is, hogy a szóban forgó 

kártalanításra adott igény nem alapszik merő vagyonjogi szem- 
pontokon — a mint a kormányjavaslat indokai hangoztatják — 
mert hiszen bizonyos, hogy az állami kártalanításnak csak egyik, 
nem is túlnyomó értékű elemét képezi az első sorban hatályo- 
suló erkölcsi elégtételadás, a rehabilitatio mellett a vagyonjogi 
kártérítés, úgy bizonyos az is, hogy a materialis kártalanítás 
construálásánál legelső sorban a vagyonjogi szempontok érvénye- 
sülnek. Midőn a törvény a kártalanítási igényt « megfelelő kész- 
pénzbeli kárpótlásra » is kiterjeszti, nem zárja ki a teljes kárté- 
rítést sem ; a szabadságvesztés büntetés tartama alatt kiérdemelt 
tiszta munkajövedelem is, melyre a kártalanítási igény szintén 
kiterjed, kétségtelenül az elitélt vagyoni positiv státusának alkotó 
része, mig végül a már megfizetett pénzbüntetés és bűnügyi költ- 
ségek behajtása által az állam közvetlenül belenyúlt az elitéltnek 
oly vagyonába, melyre, ha a hagyatékban találtatnék, az örökösök- 
nek csak oly örökösödési igényük volna, mint a hagyaték egyéb 
állagára. Ezeknél fogva az elitélt, illetőleg a letartóztatott és a 
tőle tartásra jogosultaknak személyéhez kötöttnek a kártalaní- 
tásnak legfölebb az a része tekinthető, a mely az elitélt, a letar- 
tóztattatok részére ártatlan szenvedései fájdalomdíjaként lett 
volna megállapítandó, mig a valóságos kár megtérítésére vagy 
éppen az elitélttől elvett vagyon visszatérítésére az államot a 
dán és franczia törvényhozás példájára vagy általánosságban az 
örökösökkel vagy legalább azoknak lehetőleg tág körével szem- 
ben kellett volna kötelezni. 

A most előadottnál is szűkkeblűbb a törvénynek az ártat- 
lanul elszenvedett halálbüntetés esetében adandó kártalanítás 
kérdésében elfoglalt álláspontja. Az 583. § szerint ugyanis « ab- 
ban az esetben, ha jogerős határozat megállapítja, hogy az az 
egyén, a kin halálbüntetést hajtottak végre, felmentendő lett 
volna, tartás követelésére jogosult hozzátartozóit, ha erre reá- 
szorulták, az elveszeti tartásnak megfelelő készpénzbeli kártala- 
nítás illeti.)> 

Teljesen érthetetlen okokból, a nélkül, hogy a kormányja- 
vaslat indokai csak egy szóval is megkieérlenék ezen páratlanul 
cynikus rendelkezésnek legalább is védelmére kelni, mert annak 
igazolása teljes lehetetlenség, ezen §-ban a törvény a Justizmord 
esetében az áldozat hozzátartozói irányában köteles állami elég- 

tételadás feltételeit és tartalmát oly módon állapította meg, 
melynek embertelensége talán az egész müveit világ törvény- 
hozásaiban egymagában áll. Az ártatlanul vérpadra hurczoltnak 
szülője és édes gyermeke hiába kérik a kártalanításhoz való igény 
megállapításában nyilvánuló fokozott erkölcsi rehabilitátiót, an- 
nak világgá kürtölését, hogy az elitélt nem gyilkos, hanem be- 
csületes ember volt, hiába követelik, hogy, mert a család táma- 
szától, a kinek keresete gondtalan megélhetésüket és jövőjüket 
biztosította, egy igazságügyi tévedésből örökre megfosztattak, 
legalább megfelelő vagyoni kárpótlást nyerjenek, ha már nem 
áll az állam hatalmában, hogy a gyermeket szülőjének, az atyát 
gyermekeinek visszaadja : az állam minden igényüket kereken 
visszautasítja, ha csak nem igazolják, hogy a tőle kért kegyelem- 
kenyér nélkül éhen vesznének. Csak, ha a tartásra reászorultak, 
igényelhetnek az ártatlanul halálbüntetésre ítélt szerencsétlen- 
nek még szerencsétlenebb hozzátartozói állami kártalanítást, 
melynek mértéke az elveszett tartást semmi esetre meg nem ha- 
ladhatja. 

Mily szerencsés volt a szegény Jean Calas családja, hogy 
nem a magyar bttő perrendtartás hatálya alatt élt, mert külön- 
ben családi javaikat soha sem látták volna többé és egy társada- 
lomban, mely nyugodtan eltűri az 583. §-t, egy Voltaire sem 
akadt volna, a ki tekintélyét egy kerékbe törött egyszerű kalmár- 
nak és családjának rehabilitátiójáérfc latba vesse. 

Tisztelt teljes-ülés ! Lenne bár a magyar bttő perrendtartás 
a legtökéletesebb alkotások egyike, egymagában a most méltatott 
583. § elégséges alapot és okot szolgáltat a novelláris változta- 
tás sürgetésére. Tudom, hogy az ártatlanul halálra ítéltek kárta- 
lanításának kérdése hál' Isten nem tartozik az actuális napi kér- 
dések közé ; de azt a lehetetlen, monstruosus gondolatot, a mely 
a bttő perrendtartás 583. §-ába egészen megfoghatatlan módon 
befogadtatást nyert, a magyar Corpus Jurisban egy pillanatig 
sem szabadna megtűrni, mert megmaradása compromittálása egy 
nemes elvnek és compromittálása annak a művelődésnek, a mely 
a XX. század hajnalán elég merész volt kereken tagadásba vonni 
nem az államnak jogát polgárai életét venni, hanem az ártatlan 
fejvétel miatt tartozandó legkiterjedtebb elégtételadásra vonat- 
kozó kötelezettségét. 

A hat hónapi érvényesítési határidő a kártalanításra jogo- 
sult hozzátartozókra is kötelező oly értelemben, hogy ha a kártérí- 
tésre első sorban jogosult igénye megnyíltától számított hat hó- 
napon belül igényét érvényesítette, de időközben elhalt, a 
hozzátartozók az eljárás folytatását kívánhatják ; ha pedig a jo- 
gosult hat hónapon belül, a nélkül, hogy igényét érvényesítette 
volna, meghalt : a hozzátartozók az elhalálozás napjától számí- 
tott hat hónap alatt kérhetik az eljárás megindítását. Halálbün- 
tetés végrehajtása esetében a hat havi határidő a megszüntető 
határozat vagy felmentő ítélet jogerőre emelkedésétől számí- 
tandó. 

A törvénynek gyakorlati alkalmazásában hatályosuló leg- 
gyengébb része az, a mely a kártalanítási eljárást, illetve a kár- 
talanítási igény megállapítását szabályozza (584 — 587. §§-ok). 
A törvény a kártalanítási eljárásnak három fokozatát különböz- 
teti meg más-más hatóságnak egymástól élesen elkülönített ha- 
táskörével. 

Az első phasis a kártalanítás megállapítására szolgáló ada- 
toknak hivatalból való — a törvény szavával élek — kinyomó - 
zása, melyre írásban vagy szóval előterjesztett kérelem folytán 
az a kir. törvényszék illetékes, mely az illető bűnügyben mint 
elsőfokú biróság eljárt vagy a melynek területéhez az első fok- 
ban eljárt jbiróság tartozik. A nyomozás a contradictorius eljá- 
rás szabályainak mellőzésével foganatosíttatik, annak folyamán 
a jogosult nyilatkozattételre, a kir. ügyészség pedig indokolt vé- 
lemény nyilvánítására lesz felszólítva, tanuknak, szakértőknek 
eskü alatti kihallgatása történhetik és a nyomozás befejezése 
után a jogosult, ki a nyomozati iratokat megtekintheti és rólok 
másolatokat vehet, megjegyzéseit és kívánalmait 8 nap alatt 
írásban beadhatja vagy jegyzőkönyvbe mondhatja. 

Én ugyan abban a meggyőződés Den vagyok, hogy a hol jo- 
gok érvényesítéséről van szó, ott a contradictorius szóbeli eljárás 
mellőzése mindig indokolatlan és ha a bttő perrendtartás a kár- 
talanítási igény megállapítása körül a bíróságnak csak némi 
discrétionarius hatáskört engedne, akkor a törvénynek határo- 
zott hibájául rónám fel a contradictorium mellőzését. Minthogy 
azonban — a mint arra korábban volt szerencsém ráutalni — a 
törvény azáltal, hogy oly módon állapítja meg a kártalanítási 

igény érvényesítésének kereteit, ugy megállapító, mind kizáró 
irányban hatályosuló feltételeit, hogy a bíróság functiója kizáró- 
lag technikai műveletté alacsonyíttatott, mert minden birói cog- 
nitió kizárásával azon a bűnper adatai által már megállapított 
ténynek a kártalanítási igény szempontjából szükséges kinyilat- 
koztatására szoríttatott, vájjon történt-e ártatlan letartóztatás 
vagy a bttő törvény által nem indokolt büntetés és igenlő eset- 
ben, hogy a bűnper adatai szerint fenforgott-e a kártalanítási 
igényt kizáró körülmény vagy sem : ezeknél fogva a bttő perrend- 
tartás rendszere mellett a nyomozásnak a contradictorius eljárás 
elveire való alapítása semmi értékkel sem birna és így ugyan- 
ezen eljárásnak kizárása a kártalanításra jogosult érdekeire 
semminemű veszedelemmel nem jár. 

A nyomozás befejezése után a törvényszék az összes ira- 
tokat felterjeszti a kir. Curiához, a mely a kártalanítási igény 
fenforgása kérdésében végleg határoz. Ez a kártalanítási eljárás 
második fokozata az elsőtől különböző hatósággal és az ügynek 
érdemében határozó, első és utolsó fokon való döntő hatáskörrel. 
Semmi kétség benne, igen tetszetős, bölcs rendelkezés a kárta- 
lanítási igény fenforgásának kérdésében való határozathozatalt 
minden esetben kizárólag a kir. Curiára, arra a legfőbb bírósági 
testületre bizni, a mely a közélet mozgalmai közepette messze 
kimagasló, általános tekintélyénél fogva a pártatlan, megbízható 
és egységes alapelveken nyugvó jogszolgáltatásnak ez országban 
legtöbb garanciáit nyújtja. Annál szomorítóbb, hogy a törvény 
ezen helyes szabályozási alaptól hirtelen letér, a midőn a kárta- 
lanítás összegének megállapítását elvonja a kir. Curia hatáskö- 
réből. Ha t. i. a Curia a kártalanítási petatumnak helyt ad — itt 
következik az eljárás harmadik fokozata — az iratokat az igaz- 
ságügyi miniszterhez teszi át, ki a Curia határozata alapján a 
kártalanítás összegét megállapítja. Ezen meglepő fordulatnak 
okát a kormányjavaslat indokai tiszteletre méltó őszinteséggel 
tárják fel, «mert a tőrvényhozás részéről az ily kártalanításokra 
rendelendő összegnek mindenkori állapotát az igazságügyi mi- 
niszter tartja nyilván s ő felelős azért, hogy túlkiadás az évi 
költségvetés e rovatánál se forduljon elő.» 

íme, tisztelt teljes-ülés, újból megszóllal az a kedves, bájos 
dallam, mely a bttő perrendtartás XXXI. fejezetének zenéjén 

végig vonul, a financiális érdekeknek előtérbe tolása, még pedig 
ezúttal oly ponton, a melyen a kártalanítási igény veleje eldől. 
A törvénynek bevallott intentiói szerint a kártalanítási összeg 
nem a tényleg okozott kár nagysága, a szenvedések belterjes- 
sége, hanem a szerint lesz megállapítandó, hogy a kártalanítá- 
sokra szolgáló budgettétel az összeg megállapításának idejében 
mily képet mutat. Kinek kártalanítási ügye az év elején kerül 
kormánydöntés alá, a midőn a kártalanításra rendelt átalány- 
összeg még egész nagyságában meg van, az ex principio bizton 
számíthat teljes kártalanításra ; de a kinek azonkívül, hogy eset- 
leg éveken keresztül részesült akarata ellenére és vétke nélkül 
állami kényszerellátásban és szabad lakásban, még az a pechje 
is lesz, hogy az év végén dönt ügyében az igazságügyi minister, 
a midőn a kártalanítási általány már haldoklóban van, az kény- 
telen lesz megelégedni egy bagatell összeggel és vigaszául csak 
az a tudat szolgálhat, hogy része van benne, hogy az évi költség- 
vetés e rovatánál tulkiadás nem történt. 

Azt hiszem, kár volna bővebben igazolni, hogy azzal a tör- 
vényes rendelkezéssel, mely szerint a kártalanítás összegét kor- 
mányhatóság állapítja meg a jogorvoslatnak minden kizárásával, 
az anyagi kártalanítás kérdésének eldöntése érdem szerint ugyan- 
arra a hatóságra lett bízva. Mert az anyagi kártalanításra vo- 
natkozó igénynek concrét elismerése csak a kártalanítási összeg 
megállapítása által nyer positiv tartalmat. A kártalanítási igény 
törvényszerinti föltételeinek legszabadelvűbb, legbőkezűbb fixi- 
roíása, az ezen igénynek a concrét esetekben a törvény paran- 
csaihoz képest leendő megállapítása czéljából a legmesszeme- 
nőbb garanciáknak szervezése, az ország első bíróságának a kár- 
talanítási igény megállapítására történt meghívása hiábavaló, 
értéknélküli formaságokká sülyednek, ha a nélkül, hogy a tör- 
vény a tetjes kár megtérítését rendelné el avagy egyáltalán kö- 
telező szabályokat állítana fel, melyek szerint a kártérítési ösz- 
szeg nagysága megállapítandó, ezen összeg meghatározását kor- 
mányzati hatóságra bizza, a melynek egyetlen cinosurájául azt 
a parancsot állítja fel, hogy a vonatkozó budgetösszeget túllépni 
nem szabad. 

A büntető perrendtartás által választott megoldás ugyanaz, 
melyet az 1882. évi német birodalmi commissio tanácskozásai 

alkalmával az akkori birodalmi kanczellár hozott javaslatba, 
melynek elfogadására azonban a bizottság egyáltalán nem volt 
kapacitálható, akkor sem, midőn a kanczellár képviselője állás- 
pontjának elfogadásától tette függővé a kártalanítási igény kér- 
désének törvényhozási szabályozását. És ugyanaz az eszme, a 
melylyel egy óriás, ki Európa térképét újra megfestette, mind- 
végig nem volt képes keresztülhatolni, minek következtében a 
Németbirodalomban a kártalanítási törvény ismételt kísérletezé- 
sek daczára a múlt évtized végéig sem jöhetett létre, mert a 
törvényhozó testület állhatatosan vonakodott hozzájárulását adni, 
hogy a kártalanítási jog érvényesítése a jog útjáról közigazga- 
tási térre tereitessék : ugyanaz az eszme, bár a magyar parlia- 
mentben nem óriás képviselte, diadalmasan bevonult a magyar 
törvények csarnokába, a nélkül, hogy ellene csak egyetlen észre- 
vétel is törtónt volna. Igaz, a németek évtizedeken keresztül 
tanulmányozták, megvitatták a kérdés minden árnyalatát, nem 
utolsó sorban azt is, vájjon az ártatlanul btinvádilag üldözöt- 
teknek állami kártalanítása kegyelmi avagy méltányossági tény 
vagy pedig abstract jogi alapokon construálható köteleztetésnek 
jellegével bir-e? A magyar kormányjavaslat elvből elvetette a 
doktrinair felfogásokat, az indokolás szerint nem érezte annak 
szükségét, hogy amaz elméleti vitakérdés fölött döntsön, vájjon 
az államnak jogi kötelességében áll-e a kártalanítás adása, vagy 
hogy ezt csak a méltányosság indokai igénylik ? A kormány- 
javaslat egyetlen pregnáns vezető gondolata az indokolásnak 
minden lapján újból és újból előrenyomul : az állami pénztár 
kíméletének érdeke. Lehetetlenség ezt a kiindulási alapot, ezt a 
vezérlő motívumot eléggé sajnálni. Mert egyoldalú érvényre 
emelése végső sorban a birói és a közigazgatási hatalom gya- 
korlása között az elsőnek alárendeltsége mellett conflictusokat 
támaszt, midőn közigazgatási hatóságra bizza birói határozat 
belső tartalmának megállapítását és megnyitja annak lehetősé- 
gét, hogy a Curia határozatával az állam ellenében megállapí- 
tott kártalanítási igény a minisztériumnak tetszése szerint fog 
honoráltatni. 

Szegény Montesquieu, ki már másfél évszázaddal ezelőtt oly 
meggyőzően hirdetted az államhatalmak megoszlásának elveit, 
ha nagy szellemed ma tekint le Magyarországra, melyet cultu- 

ráját tanulmányozandó 1726-ban látogatásoddal tiszteltél meg, 
mily képét festenéd meg ezen ország alkotmányjogi szervezeté- 
nek, hol a legfőbb birói hatóság döntését végérvényesen super- 
revideálja egy közigazgatási hatóság ? ! 

A törvénynek a kártalanítási igény és a kártalanítási összeg 
megállapítása kérdésében követett rendszere tudomásom szerint 
nem találja párját a külföldi törvényhozásokban. Mert a svéd 
törvény a kártalanítás tárgyában való döntést egész terjedelmé- 
ben a királyra bizva az igény elismerése és a kártalanítási ösz- 
szeg megállapítása közötti ellenmondások lehetőségét kizárja. 
A dán, a norvég és a franczia törvény szerint a kártalanítás 
egész kérdésében kizárólag a bíróság határoz. Az osztrák törvény 
a kártalanítás kérdésében tartandó bírósági nyomozás tekinteté- 
ben a bttő perrendtartással egyezően rendelkezik, a nyomozati 
aeták és a bíróság véleménye alapján azonban a kártalanítási 
igény kérdésében az igazságügyminister határoz, kinek döntésé- 
vel szemben az igénylő ügyét a Eeichsgericht elé viheti. Végül 
a német birodalmi törvény értelmében a kártalanítási igény 
fenforgása tárgyában a biróság, a kártalanítási igény terjedelme 
kérdésében az igazságügyi kormányok határoznak, de a köz- 
igazgatási határozatokkal szemben nyitva áll a rendes perút. 

Hogy mennyire dominál a fiscalitási szempont az állam 
által a bttő perrendtartásban elvállalt kártalanítási kötelezettség 
megállapításánál, mutatja az a körülmény, hogy a törvény sie- 
tett az államot az általa fizetett kártalanítási összeg erejéig vi- 
szontbiztosítani. Az 588. § szerint ugyanis az államot a kárta- 
lanítás összege erejéig visszkereseti jog illeti mindazok ellen, a 
kiknek cselekménye vagy mulasztása a kártalanításra okul szol- 
gált. Biró, bírósági hivatalnok, valamint a kir. ügyészség tagja 
ellen az államot visszkereseti jog csak abban az esetben illeti, 
ha jogerősen meg van állapítva, hogy a cselekményök vagy mu- 
lasztásuk, mely a kártalanítás okául szolgált, fegyelmi vétség 
vagy bűncselekmény. És igazán csodálni való, hogy ugyanaz a 
kormányindokolás, mely szándékosan kerülte az elvi állásfogla- 
lást abban a kérdésben, vájjon az állam abstract jogi szempon- 
tokból kötelezhető-e azon kár pótlására, melyet a bttő hatalmá- 
nak alávetett polgárok ezen hatalom .helytelen gyakorlata foly- 
tán szenvedtek, akkor, a midőn az állam viszontbiztosításáról 

van szó, habozás nélkül elvi álláspontra helyezkedik és úgy ta- 
lálja, hogy az államnak visszkereseti joga a kárpótlásra való kö- 
telezettség általános elveiből foly. 

Ehhez a tételhez kétség nem is férhet, csak az a kérdés, 
megfelel-e a praktikabilitás kívánalmainak, ha az államnak regres- 
sust adunk a bűnügyben eljárt biró ellen akkor is, ha nem bün- 
tetendő cselekmény, hanem fegyelmi vétség tényálladékát képező 
cselekménye vagy mulasztása okozta nem az állami kártalaní- 
tást — mint a törvény mondja — hanem ártatlan egyénnek 
bűnvádi üldözését ? A franczia törvény pl. verbis expressis csak 
azon magánfél — partié civile — feljelentő és hamis tanú ellen 
állapítja meg az állam visszkereseti jogát, kiknek hibájából a 
bttő elitéltetés bekövetkezett és így ugyanazt a viszkereseti jogot 
az eljárt biró ellenében még az esetre is kizárja, ha annak bűn- 
cselekménye okozta az ártatlan elitéltetést. Félő, hogy az állam 
visszkereseti jogának a bttő perrendtartás által történt megálla- 
pítása örökös Damokles kardként fog az eljáró bttő biró felett 
függni, annak erélyét, elhatározásának elfogulatlanságát befo- 
lyásolni fogja, midőn vagyonjogi felelőssége már nem csak az 
egyénnel, hanem a mindenható állammal szemben lett megálla- 
pítva és hogy a pénzügyi érdekeit mindenek felett becsülő állam 
minden esetben azon lesz, hogy az általa kifizetett kártalanítást 
lehetőleg azokon behajtsa, kiknek fizetéseit maga utalványozza. 
Ne feledjük, hogy a törvény szerint a kártalanítási összegnek 
megállapítása ugyanarra az igazságügyministerre tartozik, a ki 
az ügyészséget a fegyelmi feljelentésre utasítja. Ebben a tekintet- 
ben teljesen osztom bttő perrendtartásunk egyik commentátorá- 
nak — az egyetlen, ki a törvény ezen részéhez is magyará- 
zatokat fűz a helyett, hogy az indokolásnak többé- kevésbbé 
bő kivonatolására szorítkoznék — azt az aggályát, hogy az 
állam visszkereseti jogának a bünperben eljárt bírákkal szem- 
ben való megállapítása a bírónak a kormányhatalomtól leg 
alább in thesi ma is fennálló függetlenségének elvét veszé- 
lyezteti. (Fayer 421. 1.) Ezen praktikabilitási szempontok ellenére 
is méltatni lehetne az állam igyekezetét, hogy magát az általa 
teljesítendő kártérítések erejéig lehetőleg viszontbiztosítsa, ha a 
maga részéről feltétlenül magára vállalta volna a bttő hatalmá- 
nak gyakorlata következtében ártatlan egyéneken és családjaikon 

okozott kár teljes megtérítését. De a mely törvény annyira óva- 
tos az állam kártalanítási kötelezettségének elvállalásában, hogy 
bevallottan számol azzal az eshetőséggel is, a midőn a kártala- 
nításra jogosult, kinek erre vonatkozó jogát a legfőbb bíróság 
megállapította, egynéhány koldus fillérrel fog végkielégíttetni : 
annak a törvénynek nincs jogczíme, sem szüksége arra, hogy 
egy aránylag bagatell teher elvállalása fejében megbontsa a birói 
elhatározás függetlenségét és felelőtlenségét. 

Hogy pedig a törvény intenciói szerint az állami kártalaní- 
tási kötelezettség mily távol áll a teljes kár megtérítésére vonat- 
kozó kötelezettségtől, kitűnik a bttő perrendtartás tárgyalt feje- 
zetének utolsó szakaszából. A hol a fiscus nagyobbmérvü meg- 
terheltetésének veszélye nem fenyeget, a törvényt azonnal meg- 
szállja a munificens szabadelvű ihlet, midőn kijelenti, hogy a 
mennyiben a kártalanításra való igény a kir. Guria által meg- 
állapíttatott és a valóságos kár az igazságügyi kormány által 
meghatározott kártalanítás összegét meghaladja, a letartóztatott 
vagy elitélt birói úton teljes kárpótlást követelhet attól, ki hamis 
váddal vagy hamis tanuzással vagy a bttő törvénykönyv X., avagy 
XLII. fejezetében tárgyalt hivatali bűncselekmények valamelyi- 
kével okozta az ártatlanul törtónt elitóltetést, illetőleg a pre- 
ventív letartóztatást ; a kártalanításra jogosult ebben az esetben 
kárpótlás helyett 2000 koronáig terjedhető sérelemdíjat követel- 
het, a melynek összegét a bíróság belátása szerint határozza meg. 
Ugyanazt a kimerítő kártérítési kötelezettséget, melyet a franczia 
és a német birodalmi törvényhozás közvetlenül az állam ellené- 
ben megállapítottak, a magyar bttő perrendtartás csak akkor 
ismeri el igazoltnak, ha a fiscus érdekeinek lehető kímélete által 
képviselt salus rei publicae a kártérítési kötelezettség súlyát nem 
érzi. Törjön bár le a teljes kártérítési felelősség súlya alatt az a 
vizsgálóbíró, ki hivatalbeli túlbuzgóságában egy börziánert a 
törvényes rendelkezések félreértése mellett akkor tartóztatott le, 
a midőn letartóztatása sok ezrekre rugó differenciális nyereség- 
től elütötte, legyen bár feledékenységének menthetetlen áldozata 
az a fegyházigazgató, ki egyik fegyencznek szabadulása napját 
a scontróból felejtette : a magyar törvény nem akadályozza 
Shyllockot, hogy Antonio testéből egy darab húst szeljen, habár 
semmi kétség benne, hogy az operátió áldozatának elvérzésével 

fog végződni. A magyar büntető perrendtartás csak akkor fogja 
le Bhyllock kezét, ha Antoniónak fiscus a neve. 

Befejeztem előadásomat, tisztelt teljes-ülés ! Legjobb aka- 
rattal azon voltam, hogy a bttő perrendtartás XXXI. fejezetének 
megfestése közben -a sötét színeket kerüljem. Erős lánczra ver- 
tem a tapasztalatok, hazánk közviszonyai által pessimismusra 
hajlított temperamentumomat, hogy az objectiv kritika által 
parancsolt határokon túl ne ragadjon, bárha legbensőbb meg- 
győződésem nyilvánulását elfojtani kellett is. Mégsem titkolhat- 
tam, hogy a kit az idealismus heve, az absolut igazság eszménye 
lelkesít, az az eszme, mely az emberi nem solidaritását nem az 
anyagi nyereségnek, hanem az ideáloknak, az örök jog univer- 
salitásának elismerésében, gyakorlati érvényesítésében keresi: 
az nem válhatik meg fájó érzések nélkül a bttő perrendtartás 
XXXI. fejezetének méltatásától. Ha pedig meg van engedve, 
azzal a jó kívánsággal zárom be előadásomat, vajha a XXXI. fe- 
jezet örök időkre irott malaszt szerepére volna kárhoztatva, 
vajha a törvény gyakorlati alkalmazására hivatottaknak bölcses- 
sége, a tapasztalat teljesen leczáfolná kritikám jogosultságát. 

